CELEX: 32015D0204
Language: lt
Date: 1423180800000
Title: 2015 m. vasario 6 d. Komisijos įgyvendinimo sprendimas (ES) 2015/204, kuriuo dėl labai patogeniško paukščių gripo iš dalies keičiamas Sprendimo 2007/777/EB II priedas: Kanados įrašas trečiųjų šalių ir jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąraše (pranešta dokumentu Nr. C(2015) 554)  Tekstas svarbus EEE

2015 2 10   
               
               
                  LT
               
               
                  Europos Sąjungos oficialusis leidinys
               
               
                  L 33/45
               
            
         KOMISIJOS ĮGYVENDINIMO SPRENDIMAS (ES) 2015/204
         2015 m. vasario 6 d.
         kuriuo dėl labai patogeniško paukščių gripo iš dalies keičiamas Sprendimo 2007/777/EB II priedas: Kanados įrašas trečiųjų šalių ir jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąraše
         
            
               (pranešta dokumentu Nr. C(2015) 554)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą, 8 straipsnio 4 dalį ir 9 straipsnio 4 dalies c punktą,
         kadangi:
         
                     (1)
                  
                  
                     Komisijos sprendime 2007/777/EB (2) nustatytos gyvūnų ir visuomenės sveikatos taisyklės dėl į Sąjungą importuojamų ar per ją tranzitu vežamų mėsos gaminių, apdorotų skrandžių, pūslių ir žarnų (toliau – prekės) siuntų;
                  
               
                     (2)
                  
                  
                     Sprendimo 2007/777/EB II priedo 1 dalyje aprašytos trečiųjų šalių teritorijos, iš kurių gyvūnų sveikatos sumetimais ribojamas prekių įvežimas į Sąjungą ir kurių atžvilgiu taikomas suskirstymas regionais. Priedo 2 dalyje pateiktas trečiųjų šalių ir jų dalių, iš kurių leidžiama įvežti į Sąjungą prekes, su sąlyga, kad prekės buvo atitinkamai apdorotos, kaip nustatyta to priedo 4 dalyje, sąrašas;
                  
               
                     (3)
                  
                  
                     į Sprendimo 2007/777/EB II priedo 2 dalį Kanada įtraukta kaip šalis, iš kurios leidžiama, inter alia, įvežti į Sąjungą prekes, gautas iš naminių paukščių, ūkiuose auginamų medžiojamų paukščių ir laukinių medžiojamųjų paukščių, kurioms taikytas nespecifinis apdorojimas, nustatytas to priedo 4 dalyje (apdorojimo būdas A), su sąlyga, kad mėsa, iš kurios pagamintos prekės, atitinka gyvūnų sveikatos reikalavimus, taikomus šviežiai mėsai, įskaitant jos kilmę iš trečiosios šalies ar jos dalių, kurios nėra užkrėstos labai patogenišku paukščių gripu (LPPG), kaip nustatyta Sprendimo 2007/777/EB III priede pateiktame sertifikato pavyzdyje;
                  
               
                     (4)
                  
                  
                     Sąjungos ir Kanados susitarime (3) numatytas greitas abipusis suskirstymo regionais priemonių pripažinimas Sąjungoje arba Kanadoje kilus ligos protrūkiui (toliau – Susitarimas);
                  
               
                     (5)
                  
                  
                     Kanadoje Britų Kolumbijos provincijoje esančiuose naminių paukščių ūkiuose buvo patvirtinta H5N2 potipio LPPG protrūkių;
                  
               
                     (6)
                  
                  
                     atsižvelgiant į dabartinę dėl LPPG Kanadoje susiklosčiusią epidemiologinę padėtį, apdorojimo būdas A nėra pakankamas, kad būtų pašalinta gyvūnų sveikatos rizika, susijusi su prekių, gautų iš naminių paukščių, ūkiuose auginamų Ratitae genties paukščių ir laukinių medžiojamųjų paukščių, įvežimu į Sąjungą. Siekiant užkirsti kelią LPPG viruso patekimui į Sąjungą, šioms prekėms turėtų būti taikomas bent apdorojimo būdas D, nustatytas Sprendimo 2007/777/EB II priedo 4 dalyje (apdorojimo būdas D);
                  
               
                     (7)
                  
                  
                     Kanada pateikė informaciją apie jos teritorijoje susiklosčiusią epidemiologinę padėtį ir apie priemones, kurių ji ėmėsi, siekdama užkirsti kelią tolesniam LPPG plitimui, Komisija atliko jų vertinimą. Remiantis šiuo vertinimu, Susitarime nustatytais įsipareigojimais ir Kanados suteiktomis garantijomis, darytina išvada, kad apdorojimo būdo D reikalavimas turėtų būti pakankamas, kad apimtų riziką, susijusią su prekių, gautų iš naminių paukščių, ūkiuose auginamų Ratitae genties paukščių ir laukinių medžiojamųjų paukščių iš užkrėstos teritorijos, kuriai Kanados veterinarijos institucijos dėl dabartinių LPPG protrūkių nustatė apribojimus, mėsos. Todėl Sprendimo 2007/777/EB II priedo 2 ir 4 dalys turėtų būti atitinkamai iš dalies pakeistos;
                  
               
                     (8)
                  
                  
                     todėl Sprendimas 2007/777/EB turėtų būti atitinkamai iš dalies pakeistas;
                  
               
                     (9)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2007/777/EB II priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2015 m. vasario 6 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 18, 2003 1 23, p. 11.
         
            (2)  2007 m. lapkričio 29 d. Komisijos sprendimas 2007/777/EB, nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB (OL L 312, 2007 11 30, p. 49).
         
            (3)  Europos bendrijos ir Kanados Vyriausybės susitarimas dėl sanitarinių priemonių visuomenės ir gyvūnų sveikatai apsaugoti prekiaujant gyvais gyvūnais ir gyvūninės kilmės produktais, Bendrijos vardu patvirtintas Tarybos sprendimu 1999/201/EB (OL L 71, 1999 3 18, p. 3).
      
      
         
            PRIEDAS
            Sprendimo 2007/777/EB II priedas iš dalies keičiamas taip:
            
                        1.
                     
                     
                        1 dalyje tarp Brazilijai skirto įrašo ir Kinijai skirto įrašo įterpiamas šis Kanadai skirtas įrašas:
                        
                                    „Kanada
                                 
                                 
                                    CA
                                 
                                 
                                    01/2014
                                 
                                 
                                    Visa šalies teritorija
                                 
                              
                                    CA-1
                                 
                                 
                                    01/2014
                                 
                                 
                                    Visa Kanados šalies teritorija, išskyrus teritoriją CA-2.
                                 
                              
                                    CA-2
                                 
                                 
                                    01/2014
                                 
                                 
                                    Kanados teritorija, įvardyta kaip „pirminės kontrolės zona“,
                                    einanti palei šias ribas:
                                    
                                                —
                                             
                                             
                                                vakaruose palei Ramųjį vandenyną;
                                             
                                          
                                                —
                                             
                                             
                                                pietuose palei sieną su Jungtinėmis Amerikos Valstijomis;
                                             
                                          
                                                —
                                             
                                             
                                                šiaurėje palei greitkelį „Highway 16“;
                                             
                                          
                                                —
                                             
                                             
                                                rytuose palei sieną tarp Britų Kolumbijos ir Albertos provincijų.“
                                             
                                          
                              
                  
                        2.
                     
                     
                        2 dalyje Kanadai skirtas įrašas pakeičiamas taip:
                        
                                    „CA
                                 
                                 
                                    Kanada CA
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    XXX
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    A
                                 
                                 
                                    XXX
                                 
                                 
                                    A
                                 
                              
                                    Kanada CA-1
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    A
                                 
                                 
                                    A
                                 
                                 
                                    A
                                 
                              
                                    Kanada CA-2
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    D
                                 
                                 
                                    D
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    A
                                 
                                 
                                    D
                                 
                                 
                                    A“